# Tarot de Thoth

El Tarot de Thoth (/ˌaʊt ˈtæroʊ/) és una baralla de cartes d'endevinació pintada per Frieda Harris segons instruccions de Aleister Crowley, qui anomenà aquesta baralla com El Llibre de Thoth i l'acompanyà d'un llibre amb el mateix títol, per tal que es poguessin utilitzar de manera conjunta

## Història

Crowley concebé el Tarot de Thoth com un projecte de sis mesos dirigit a actualitzar el simbolisme pictòric tradicional del tarot. Tanmateix, a causa de l'increment de l'abast que anà assolint, finalment requerí cinc anys, entre 1938 i 1943 i ambdós artistes moriren abans de la seva publicació en 1969 per l'Ordo Templi Orientis.
Crowley i Harris pintaren algunes cartes fins a vuit cops. L'edició actual de U.S. Games Systems té dos prototips de Harris i descartats en el seu moment per Crowley. En 1977 les il·lustracions de Harris foren reprografiades per a una segona edició i promogueren les següents revisions en 1986 i 1996.

## Simbolisme

Les il·lustracions de la baralla es caracteritzen pel simbolisme basat en la incorporació, per part de Crowley, de moltes disciplines diferents i dispars, incloses la filosofia, la ciència i diversos sistemes ocultistes (tal com descriu en detall en el seu Llibre de Thoth).

## Diferències amb el Tarot de Rider Waite
### Ordre i noms dels arcans

Crowley reanomenà molts dels Arcans majors i arranjà les correspondències astrològiques i amb l'alfabet hebreu, d'acord amb el seu llibre Liber AL vel Legis (El Llibre de la Llei):
    Totes aquestes cartes velles del meu Llibre són correctes; però צ no és l'Estrella. (AL I:57)
| Rider-Waite | Equivalent de Thoth |
| I: El Mag | I: El Magus |
| II: La Summa Sacerdotessa | II: La Sacerdotessa |
| VIII: Força | XI: Luxúria |
| X: Roda de Fortuna | X: Fortuna |
| XI: Justícia | VIII: Ajustament |
| XIV: Temprança | XIV: Art |
| XX: Judici | XX: L'Era |
| XXI: El Món | XXI: L'Univers |

### Noms de les figures

Crowley alterà els noms de totes les figures, fet que pot causar confusió a qui no hi estigui familiaritzat. La correspondència entre els noms del tarot de Thot i els noms clàssics de les cartes és la següent:
| Nom Tradicional de la figura | Nom de la figura a la baralla de Thoth |
| Patge o Sota | Princesa |
| Cavaller | Príncep |
| Reina | Reina |
| Rei | Cavaller |

### Títols i atribucions del coll de vares

| Número | Signe | Decà | Governant del Decà | Nom |
| 1 | | | | L'Arrel dels Poders del Foc |
| 2 | Aries | 1r | Mart | Domini |
| 3 | Aries | 2n | Sol | Virtut |
| 4 | Aries | 3r | Venus | Conclusió |
| 5 | Leo | 1r | Saturn | Lluita |
| 6 | Leo | 2n | Júpiter | Victòria |
| 7 | Leo | 3r | Mart | Valor |
| 8 | Sagitari | 1r | Mercuri | Rapidesa |
| 9 | Sagitari | 2n | Lluna | Força |
| 10 | Sagitari | 3r | Saturn | Opressió |

### Títols i atribucions del coll de copes

| Número | Signe | Decà | Governant del Decà | Nom |
| 1 | | | | L'Arrel dels Poders de l'Aigua |
| 2 | Càncer | 1r | Venus | Amor |
| 3 | Càncer | 2n | Mercuri | Abundància |
| 4 | Càncer | 3r | Lluna | Luxe |
| 5 | Escorpí | 1r | Mart | Decepció |
| 6 | Escorpí | 2n | Sol | Plaer |
| 7 | Escorpí | 3r | Venus | Corrupció |
| 8 | Pisces | 1r | Saturn | Indolència |
| 9 | Pisces | 2n | Júpiter | Felicitat |
| 10 | Pisces | 3r | Mart | Sacietat |

### Títols i atribucions del coll d'espases

| Número | Signe | Decà | Governant del Decà | Nom |
| 1 | | | | L'Arrel dels Poders de l'Aire |
| 2 | Libra | 1r | Lluna | Pau |
| 3 | Libra | 2n | Saturn | Dolor |
| 4 | Libra | 3r | Júpiter | Treva |
| 5 | Aquari | 1r | Venus | Derrota |
| 6 | Aquari | 2n | Mercuri | Ciència |
| 7 | Aquari | 3r | Lluna | Futilesa |
| 8 | Gèminis | 1r | Júpiter | Interferència |
| 9 | Gèminis | 2n | Mart | Crueltat |
| 10 | Gèminis | 3r | Sol | Ruïna |

### Títols i atribucions del coll de discos

| Número | Signe | Decà | Governant del Decà | Nom |
| 1 | | | | L'Arrel dels Poders de la Terra |
| 2 | Capricorn | 1r | Júpiter | Canvi |
| 3 | Capricorn | 2n | Mart | Feines |
| 4 | Capricorn | 3r | Sol | Poder |
| 5 | Taure | 1r | Mercuri | Preocupació |
| 6 | Taure | 2n | Lluna | Èxit |
| 7 | Taure | 3r | Saturn | Fracàs |
| 8 | Verge | 1r | Sol | Prudència |
| 9 | Verge | 2n | Venus | Benefici |
| 10 | Verge | 3r | Mercuri | Riquesa |

## Referències

* ↑ Wang, Robert. The Qabalistic Tarot. Weiser Books, 1987. ISBN ISBN 9780877286721.
* Duquette, Lon Milo (2003). Understanding Aleister Crowley's Thoth Tarot. Weiser Books.
* Wasserman, James. Instructions for Aleister Crowley's Thoth Tarot Deck, included in the U.S. Games Systems publication of the deck.
* Aleister Crowley. The Book of Thoth: A Short Essay on the Tarot of the Egyptians, Being the Equinox Volume III No. V. Samuel Weiser, Inc., juny 1974, p. 308. ISBN 978-0877282686.
* Bill Butler. Dictionary of the Tarot. Schocken Books, 1975, p. 250. ISBN 978-0805205596.
* Gerd Ziegler. Tarot: Mirror of the Soul: Handbook for the Aleister Crowley Tarot. Weiser Books, 1 gener 1988, p. 208. ISBN 978-0877286837.